Rīgas 63. pamatskola

Rīgas 63. pamatskola ir skola Rīgā, kurā mācības notiek no 1. līdz 9. klasei. Tā atrodas Baltezera ielā 6 un Pāles ielā 9, Juglā.

 Izglītības programmas 
Skolā īsteno pamatizglītības programmu (21011121).

 Vēsture 
Juglas apkaimē kopš 1840. gada darbojās Strazdumuižas pamatskola, kuras ēkā 1919. gadā noslēdza Strazdumuižas pamieru. Vēlāk skolu pārdēvēja par Rīgas 6. pamatskolu un Juglas pamatskolu. Ievērojams skolas absolvents bija latviešu tēlnieks Burkards Dzenis. 1946. gadā atklāja Juglas 6. nepilna laika vidusskolas ēku.

1970. gadā Baltezera ielā 6 tika atklāta Rīgas 63. vidusskola ar krievu valodu kā apmācības valodu. Kopš 1998. gada skola realizē bilingvālās (krievu un latviešu) izglītības programmu.Rīgas 63. vidusskola  e-laikraksts „Izglītība un Kultūra”
Latvijas skolu reformas gaitā pēc Rīgas 16. vidusskolas pievienošanas no 2010. gada Rīgas 63. vidusskolas darbība tiek organizēta divās ēkās: Baltezera ielā 6 un Pāles ielā 9.

Ņemot vērā nepietiekamo skolēnu skaitu un obligāto centralizēto eksāmenu (OCE) indeksu Juglas skolās, 2017. gadā ierosināja 63. vidusskolu (OCE indekss 49,6%, vidusskolēnu skaits 87) reorganizēt par pamatskolu, vidusskolēnus virzot uz Juglas vidusskolu (OCE indekss 58,9%, 133 skolēni).Rīgā skolēnu pietiek 42 vidusskolu nokomplektēšanai, secina pētījumā LETA 2017. gada 25. oktobrī
2022. gada 2. jūnijā Rīgas dome Izglītības, kultūras un sporta komitejā atbalstīja lēmumprojektu par Rīgas 63. vidusskolas pārdēvēšanu par pamatskolu.Septiņas Rīgas vidusskolas plānots pārveidot par pamatskolām lsm.lv 2022. gada 2. jūnijā

 Atsauces 

Kategorija:Pamatskolas Rīgā